**Poučenie pre výber birmovného rodiča:**

Pre birmovanie, takisto ako pre krst, majú kandidáti hľadať duchovnú pomoc birmovného otca alebo birmovnej matky. Aby lepšie vynikla jednota oboch sviatostí, mala by to byť tá istá osoba ako pri krste (KKC, 1311).

Birmovanec má mať podľa možnosti birmovného rodiča, ktorého úlohou je starať sa, aby sa pobirmovaný správal ako opravdivý Kristov svedok a aby verne plnil povinnosti, ktoré s touto sviatosťou súvisia (KKP, kán. 892).

**Aby niekto mohol plniť úlohu birmovného rodiča, je potrebné:**

1. aby ho určil sám birmovanec a aby bol schopný a mal úmysel plniť túto úlohu;
2. aby zavŕšil 16. rok života;
3. aby bol katolík, pobirmovaný a ktorý už prijal najsvätejšiu Eucharistiu, a viedol život primeraný viere a úlohe, ktorú má prijať;
4. aby nebol postihnutý kánonickým trestom;
5. aby nebol otcom alebo matkou birmovanca (KKP, kán. 893 § 1, kán. 874).

**Birmovným rodičom nemôže byť:**

1. nepokrstený alebo pokrstený nekatolík (napr. pravoslávny, evanjelik a.v.)
2. kto neprijal sviatosť birmovania;
3. slobodný alebo vdovec, ktorý žije v konkubináte (život s partnerom v spoločnej domácnosti, druh a družka, s ktorým neuzavrel sviatostné manželstvo v katolíckom kostole);
4. len civilne zosobášený alebo zosobášený v inom než katolíckom kostole (bez dišpenzu);
5. nežijúci so svojím manželským partnerom (rozlúčený, rozvedený, pokiaľ nemá dovolenie pristupovať ku sviatostiam);
6. kto svojím spôsobom života odporuje učeniu Cirkvi, dáva pohoršenie a pod.

K splneniu požiadavky viesť život primeraný viere a úlohe, ktorú má prijať, patrí aj verné plnenie príkazu o povinnej účasti na svätej omši v nedeľu a prikázaný sviatok, ako aj príkazu aspoň raz v roku sa vyspovedať.

*(KKC = Katechizmus Katolíckej cirkvi; KKP = Kódex kánonického práva)*

Tu oddeliť.

**RÍMSKOKATOLÍCKA CIRKEV, FARNOSŤ LOKCA**

Trojičné námestie 5/9, 029 51 Lokca

tel.: 043/559 12 26, email.: farnost@rkclokca.sk

**PRIHLÁŠKA NA PRÍPRAVU K SVIATOSTI BIRMOVANIA**

**!!! Prihlásiť sa môžu len tí,**

**ktorí majú trvalý pobyt v Lokci a v Ťapešove!!!**

BIRMOVANEC:

Meno a priezvisko: ...............................................................................................

Dátum narodenia: .................................................................................................

Miesto narodenia: .................................................................................................

Dátum krstu (ak poznáte): ....................................................................................

Miesto krstu: ........................................................................................................

Adresa (ulica): ......................................................................................................

Tel. č.: ..................................................................................................................

Škola ................................................................ Trieda ........................................

Navštevujem vyučovanie Náboženskej výchovy: áno - nie

Otec: .................................................................................................................

Matka: ......................................................... rodená: ........................................

BIRMOVANEC

Ja, .............................................................., svojím podpisom potvrdzujem, že mám osobný záujem o sviatosť birmovania a prijímam požiadavky, ktoré budú na mňa počas prípravy kladené. Budem sa pravidelne zúčastňovať na sv. omšiach v nedeľu a prikázané sviatky a všetkých prípravných stretnutí. V snahe o dobrú prípravu na túto sviatosť sa budem snažiť nevynechať sv. spoveď a svojím správaním a vedomosťami dokážem, že chcem prijať sviatosť birmovania. Ak bez vážneho dôvodu budem absentovať na sv. omšiach a stretnutiach, a v prípade, že sa budem nevhodne správať alebo ak nebudem mať potrebné vedomosti, budem rešpektovať rozhodnutie zodpovedného kňaza pristúpiť alebo nepristúpiť k sviatosti birmovania. Moje rozhodnutie je slobodné a dobrovoľné.

Dátum: ......................................... ...................................................

 podpis birmovanca

RODIČIA BIRMOVANCA

V zodpovednosti rodiča vyhlasujem, že sa pričiním, aby sa moje dieťa čo najlepšie pripravilo a po splnení podmienok mohlo prijať sviatosť birmovania. Budem spolupracovať s kňazmi, katechétmi a animátormi i s tými, ktorí mi majú v plnení tejto povinnosti pomáhať. Svojím podpisom potvrdzujem, že budem svojim príkladom a povzbudením pomáhať svojmu dieťaťu v príprave na prijatie sviatosti birmovania. Zároveň chápeme, že pri nesplnení kladených požiadaviek môže byť moje dieťa vylúčené z prípravy na birmovku a presunuté na prípravu v ďalšom termíne.

Dátum: .........................................

..................................................... alebo .....................................................

 podpis otca podpis matky

**Vyplnenú a podpísanú prihlášku treba priniesť**

**do 24. septembra 2023 osobne po sv. omšiach na farský úrad.**

**Pri odovzdaní bude vstupné preskúšanie.**

**Otázky na vstupné preskúšanie:**

1. Otče náš:
2. Zdravas Mária:
3. Sláva Otcu:
4. Verím v Boha:
5. Hlavné prikázanie:
6. Šesť hlavných právd:
7. Desatoro Božích prikázaní:
8. Päť cirkevných prikázaní:
9. Sedem hlavných hriechov:
10. Sedem sviatostí:
11. Tri Božské čnosti:
12. Sedem Darov Ducha Svätého:

**Plné znenie otázok nájdete na webstránke farnosti.**

Dotknutá osoba svojím podpisom potvrdzuje, že sa oboznámila

s princípmi ochrany osobných údajov Rímskokatolíckej cirkvi

v Slovenskej republike.

Zásady ochrany osobných údajov v Katolíckej cirkvi sú zverejnené na stránke gdpr.kbs.sk .

**Podmienky k prijatiu sviatosti birmovania:**

1. žiak **7. ročníka ZŠ** alebo **2. ročníka 8. roč. gymnázia a vyššie** v šk. roku 2023/24 (čiže aj dospelý)
2. Pri odovzdaní prihlášky **zvládnuť vstupné preskúšanie**. Otázky nájdete na internete.
3. Aktívne sa zúčastňovať sv. omše  **v každú nedeľu a v prikázaný sviatok.** Za aktívnu účasť sa nepokladá postávanie pred kostolom, na schodoch na chór a rozprávanie sa.
4. Zodpovedne a aktívne sa zúčastňovať na vyučovaní **náboženstva v škole.**
5. Zúčastňovať sa **na stretnutiach v skupine** spolu s animátorom.
6. Prečítať zo Svätého písma **Evanjelium podľa Matúša.**
7. Počas prípravy pristupovať **k sviatosti zmierenia.**
8. Zapájať sa **do života farnosti.**
9. Úspešne **absolvovať test**  na základe stretnutí s animátorom.
10. **Slušne sa správať** v škole, v kostole a na verejnosti.

**Je potrebné pouvažovať nad voľbou birmovného mena a birmovného rodiča. Tieto údaje sa doplnia počas prípravy.**

**Poučenie pre výber birmovného mena:**

Skôr ako pristúpim na birmovku je potrebné, aby som si vybral svojho birmovného patróna. Je to niektorý svätý alebo blahoslavený, ktorého poznám a je pre mňa vzorom kresťanského života. Tento svätec sa od mojej birmovky stane už nielen mojim vzorom, ale tiež mojim priateľom v nebi, ktorý sa za mňa u Boha modlí, prosí (oroduje) za mňa a pomáha mi z neba. Pri voľbe svojho birmovného mena musím pamätať na nasledovné zásady:

1. Birmovné meno si nedávam podľa svojich príbuzných alebo kamarátov, ale volím si ho spomedzi svätých.
2. Svojho birmovného patróna si nevolím na základe toho, že sa mi páči jeho meno, ale preto, že si beriem poučenie z jeho života.
3. Môžem si ho vybrať podľa toho, čo chcem robiť v budúcnosti, aby mi v tom pomáhal a ochraňoval ma.
4. Vo voľbe birmovného patróna musím byť slobodný, nik ma nemôže nútiť ani obmedzovať v tom, koho si vyvolím.

Tu oddeliť.

1. Skôr ako sa definitívne rozhodnem pre niektorého svätého patróna, prečítam si jeho životopis. Ide o iného svätca ako je môj krstný patrón.